Ադամ Դիվայն

Ադամ Պատրիկ Դիվայն (, ), ամերիկացի դերասան, կատակերգու, երգիչ, սցենարիստ, պրոդյուսեր և դուբլյաժի դերասան։ Առավել հայտնի է «Աշխատասերները» հեռուստասերիալում, ինչպես նաև «Կատարյալ ձայն» և «Կատարյոլ ձայն 2» ֆիլմերում Բամպեր Ալենի դերով։ Խաղացել է նաև այնպիսի կատակերգություններում, ինչպիսիք են «Հարևանները», «Ստաժյորը» և «Հարսանեկան տենդ» կատակերգությունները։

Վաղ կյանք 
Դիվայնը ծնվել է Այովա նահանգի Ուոտերլու քաղաքում՝ Դենիսայի և Փենի Դիվայնի ընտանիքում։ 2002 թվականին ավարտել է Նեբրասկա նահանգի Օմահա քաղաքի Միլարդ Սաութի միջնակարգ դպրոցը։ 1995 թվականի հունիսին, երբ Ադամը 11 տարեկան էր, նրան հարվածել է ավտոմեքենան։ Դիվայնը ստացել էր երկու ոտքերի բազմաթիվ կոտրվածքներ։ Երեք տարվա ընթացքում նրան արել են մի քանի վիրահատություն և պահանջվել է 2 տարի կրկին քայլել սովորելու համար.
Իր հարցազրույցներից մեկում նա ասել է․ 
Շատ դժվար էր, որովհետև ես պետք է նորից սովորեի քայլել, ոտքի կանգնել, նստել։ Ոտքերս ամբողջովին հաշմանդամ էին դարձել։ Ես կարծում եմ, որ այս փորձը օգնեց ինձ հասկանալ, որ ամեն ինչ հնարավոր է։

 Սովորել է Օրինջ-Քոստ քոլեջում «Աշխատասերները» հեռուստասերիալի գործընկերոջ Բլեկ Անդերսոնի հետ։

Ավելի ուշ տեղափոխվել է Լոս-Անջելես իրեն որպես կատակերգու և դերասան փորձելու համար։

Կարիերա 
Նա 2002 թվականի Միլլարդ Յուգ ավագ դպրոցի սան է։ 2006 թվականին Դիվայնը և նրա ընկերները՝ Բլեյք Անդերսոնը, Անդերս Հոլմը և Կայլ Նյուաչեկը ստեղծել են «Mail Order Comedy» սթենդ ափ խումբը։ Այն շատ հայտնի էր Myspace և YouTube կայքերում։

2011 թվականի ապրիլի 6-ին տեղի է ունեցել «Աշխատասերները» հեռուստասերիալի պրեմիերան, որում նկարահանվել էր դերասանը և նրա սթենդ ափ խմբի ընկերները։ Ինչպես նաև հանդես են եկել այդ սիթքոմը ստեղծողների և պրոդյուսերների դերով։ Հեռուստասերիալը ստացել է դրական կարծիք քննադատների կողմից։

Դիվայնը խաղացել է ոչ մեծ դեր 2007 թվականի «Մայրիկի տղան» և 2009 թվականի «Սարսափազդու Մաքսիմուսի լեգենդը» ֆիլմերում։ Ինչպես նաև խաղացել է էպիզոդային դեր «Ո՞վ է Սամանտան» հեռուստասերիալում և նկարահանվել է «Լուսացույցը» սերիալում։ 2013 թվականին դերասանը հայտնվել է «Համայնք» հեռուստասերիալում, որտեղ խաղացել է Ջեֆ Ուինգերի խորթ եղբոր՝ Ուիլյամ Ուինգերի դերը։ Նույն թվականին հայտնվել է «Դանդաղ զարգացում» հեռուստասերիալի էպիզոդում։ «Ամերիկյան ընտանիք» հեռուստասերիալի 5–րդ, 6–րդ և 7–րդ եթերաշրջաններում Դիվայնը խաղացել է Էնդիի դերը։

2012 թվականին նա Բամպեր Ալենի դերով հայտնվել է «Կատարյալ ձայն» ֆիլմում։ Քննադատների կարծիքով, այդ աշխատանքը դարձել է դերասանի կարիերայի բեկումը՝ լիովին ցուցաբերելով նրա ներուժը։ Այդ դերի համար Դիվայնը «Choice Movie: Չարագործ» անվանակարգում արժանացել է «Teen Choice Awards» մրցանակի։ Նա հայտնվել է նաև ֆիլմի 2-րդ հատվածում և դրա համար ստացել էր MTV կինոմրցանակը լավագույն համբույրի համար (Ռեբել Ուիլսոնի հետ միասին)։ 2016 թվականին Դիվայնին Զաք Էֆրոնի հետ միասին «Հարսանեկան տենդ» ֆիլմում տրվել են գլխավոր դերերից մեկը։ Ըստ «Variety» ամսագրի՝ այդ դերին հասնելու համար դերասանին օգնել են «սուր միտքը և ազատագրումը»։

2016 թվականի հունիսին հայտարարվել էր, որ Դիվայնը, Անդերսոնը, Հոլմը և Նյուաչեկը Սեթ Ռոգենի հետ միասին աշխատում են նոր ֆիլմի վրա։ Նույն 2016 թվականին նա նկարահանվել է Blink-182 խմբի «She’s Out of Her Mind» երգի տեսահոլովակում։ Նույն թվականին ընտրվել էր Նոա Էշբի դերով «Երբ մենք ծանոթացանք» ֆիլմում, Ալեքսանդրա Դադարիոյի, Շեյլլի Հեննիգի և Ռոբբի Ամելլի հետ միասին։ 2016 թվականի նոյեմբերի 2-ին հայտնի է դարձել, որ Ադամը նկարահանվում է «Magic Camp» ընտանեկան ֆիլմում՝ Էնդի Տուկերմանի՝ կախարդ-անհաջողակի դերով, որը վերադառնում է իր մանկության ճամբար, որպեսզի դասեր տա պատանի կախարդներին։ Ֆիլմի պրիեմերան նշանակված է եղել 2018 թվականի ապրիլի 6-ին։

2017 թվականին Դիվայնը MTV Movie & TV Awards տոնակատարության հաղորդավարն էր։ Նույն թվականին միացել է «Մի թե ռոմանտիկ չէ՞» ֆիլմի դերասանակն կազմին։ Դա չորրորդ ֆիլմն էր, որի մեջ Ադամը խաղում էր Ռոբերտ Ուիլսոնի հետ և որտեղ նրանք խաղում էին սիրահարված զույգի դեր։

2019 թվականի օգոստոսի 18-ին Դիվայնը միացել է «Արդար Ջեմսթոուններ» ֆիլմի դերասանական կազմին, որտեղ նա խաղացել է Կելվին Ջեմսթոունի դերը։ Ստեղծողը դարձել է Գենի Մակբրայդը և նվիրված է նվիրված է հեռուստահաղորդավարների աշխարհահռչակ, բայց անբարեհաճ ընտանիքին։ 2019 թվականի սեպտեմբերին HBO ալիքը երկարեցրել է հեռուստասերիալը մինչև 2-րդ եթերաշրջան։

Անձնական կյանք 
Ադամը համարվում է «Children’s Miracle Network Hospitals» հասարակական կազմակերպության կողմնակից, որը հավաքում է նյութեր մանկական հիվանդանոցի համար ԱՄՆ-ի ամբողջ տարածքով։ Քանի, որ նա մանկության տարիներին բուժվել է մանկական հիվանդանոցում, նա այցելել է բարեգործական միջոցառումներին և այցելել է երեխաներին, որտեղ պատմում է կենդանի մնալու իր պատմությունը։

2015 թվականի սկզբից հանդիպում էր «Վերջին աղջիկները» ֆիլմի գործընկերուհու՝ Քլոյա Բրիջեսի հետ։ 2019 թվականի հոկտեմբերի 24-ին զույգը հայտարարել է նշանադրության մասին։

Ֆիլմագրություն

Մրցանակներ և անվանակարգեր

Ծանոթագրություններ

Արտաքին հղումներ 
 

Նոյեմբերի 7 ծնունդներ
1983 ծնունդներ
Ամերիկացի դերասաններ
Ամերիկացի հեռուստատեսային դերասաններ
21-րդ դարի դերասաններ
Ամերիկացի կատակերգուներ
Ամերիկացի սցենարիստներ
Ամերիկացի պրոդյուսերներ
Ամերիկացի կինոպրոդյուսերներ
Ամերիկացի երգիչներ